ՀՀ առողջապահության նախարարության Ուռուցքաբանության ազգային կենտրոնում այսօր բացվել է ամոքիչ (պալիատիվ) օգնության մեր երկրում առաջին համապարփակ ծառայությունը. տեղեկանում ենք ՀՀ առողջապահության նախարարության պաշտոնական կայքից: Այս ծառայության անհրաժեշտությունը չափազանց մեծ էր։ Ամոքիչ (պալիատիվ) օգնության կարիք ունի մեր երկրի ավելի քան 3000 քաղաքացի: Նորաստեղծ բաժանմունքը, բնականաբար, չի կարող ամբողջովին ապահովել բոլոր հիվանդների կարիքները, սակայն այն կարևոր քայլ է մոտակա տարիների ընթացքում այդ բազայի հիման վրա Հայաստանի ամբողջ տարածքում նմանատիպ այլ ծառայությունների ստեղծման համար: